Etenkin kura- ja loskasäällä oman johdon käyttö heikentää merkittävästi käyttökokemusta, kun kurainen kaapeli pitää kerätä takakonttiin. Myös harvinainen mutta mahdollinen tilanne, jossa latauspisteen ohjelmistovika tai vastaava ”ominaisuus” kieltäytyy irrottamasta johtoa, saa autoilijan kiroamaan omaan kaapeliin perustuvaa ratkaisua samalla kun jonottaa latausoperaattorin asiakaspalveluun. Auton päästä johto irtoaa aina.\nLatauspisteen omistajan kannalta ratkaisun ymmärtää: kiinteä kaapeli voi jäädä maahan pyörimään ja tulla yliajetuksi, joten pelkällä latauspistorasialla varustettu ratkaisu on houkutteleva.\nSähköautoilijan kannalta omassa johdossa on muutama hyväkin puoli. Ensinnäkin oma johto on oma ja siitä tulee pidettyä huolta. Tämä korostuu lumisella säällä: jokainen latausjohdon pään joskus lumihankeen pudottanut tietää, että liittimen pohjalla ei tarvitse olla kuin pieni määrä lunta, jotta liitin ei mene pohjaan asti ja lataus ei käynnisty. Jos edellinen lataaja on pudottanut johdon pään lumihankeen, sen saa hyvällä tuurilla ronkittua puhtaaksi kotiavamia tai muuta improvisoitua työkalua käyttäen (irtojohdossa tämä on turvallista – kiinteässä johdossa ajatus hirvittää, vaikka järjestelmä on vikavirtasuojattu ja kytkee johtoon jännitteen vasta kun se on kiinni autossa). Huonolla tuurilla operaatiosta ei selviä ilman kuumailmapuhallinta. Sisätiloissa tai katoksessa moista ongelmaa ei luonnollisesti ole.\nToinen haaste liittyy siihen, että vaikka uusissa autoissa on (harvinaisia poikkeuksia lukuun ottamatta) siirrytty tyypin 2 latausportin käyttöön, tieliikenteessä on vielä töpseliautoja, joissa on vanha tyypin 1 latausportti. Pistorasiallisissa latauspisteissä tämä ei aiheuta ongelmaa: latauspisteessä on tyypin 2 pistorasia, ja autoilijalla on mukana latausjohto, jonka toisessa päässä on tyypin 2 pistotulppa ja toisessa päässä omaan autoon sopiva pistoke. Jos taas latauspiteessä on kiinteä kaapeli ja sen päässä tyypin 2 latauspistoke, tyypin 1 latausportin autoilija jää nuolemaan näppejään. Tyypin 1 portilla varustettuja autoja on niin vähän, että on taloudellisesti kannattamatonta asentaa latauspisteisiin johtoja molempia autoja varten, joten kiinteäkaapelisessa latauspisteessä on käytännössä aina tyypin 2 latauspistoke.\nRatkaisu tähän ongelmaan on adapteri (esimerkki vas.), joka tulee tyypin 1 latausportin ja tyypin 2 latauspistokkeen väliin (esimerkki). Käytännössä ratkaisu toimii ja on turvallinen, mutta sitä vierastetaan kahdesta syystä. Ensinnäkin tällaisille adaptereille ei ole olemassa tuotestandardia, joten niitä vierastavat niin käyttäjät kuin valmistajatkin. Toiseksi markkinoilla olevissa adaptereissa ei ole toimivaa lukitusta, joten periaatteessa johto on mahdollista irrottaa adapterista ilkivaltaisesti. Kaapelinlukitusautomatiikan ymppääminen adapteriin taas nostaisi sen hintaa.\nLukituksesta puheen ollen: latauspisteen omistajan kannalta kiinteäkaapelinen versio voi olla jopa edullisempi ylläpidettävä: pistokkeessa ei ole liikkuvia osia eikä elektroniikkaa ja se on helppo vaihtaa uuteen tukkutavaraan, jos joku sen yli ajaa. Pistorasiassa taas on kuluva lukituslaite, ja pistorasian vaihto on asentajalle työläämpi operaatio kuin pistokkeen vaihto johdon päähän. Molemmat ratkaisut ovat alttiita mekaaniselle kulumiselle, joten vaihto tulee eteen ennen pitkää joka tapauksessa, ja tällöin on parempi, jos vaihdettava osa on se halvempi.\nDC-pikalatauspisteissä kiinteä johto on standardiin perustuva vaatimus. Myös joissain julkisissa vaihtosähkölatauspisteissä on kiinteä latausjohto, mutta kyseessä on poikkeus, ei sääntö. Kotilatauspisteissä kiinteäkaapeliset ovat ylivoimaisen suosittuja, koska riittää, että kaapeli sopii omaan autoon.\nOnnistunut käyttäjäkokemus on keskeinen osa toimivaa liikennettä, joten kiinteiden kaapeleiden soisi yleistyvän etenkin tiloissa, joissa lumi ei ole ongelma. Latausjohdon maassa pyörimistä voi suitsia kunnollisella telineellä, johon pistoke ripustetaan latauksen päätteeksi. Jos kiinteät johdot pistokkeineen ovat toimiva ratkaisu DC-pikalatureissa, kannattaa hyvä käytäntö laajentaa myös tavallisiin vaihtosähkölatauspisteisiin. Vanhoja sähköautoja voi ladata adapterin kanssa.\nKirjoittaja Vesa Linja-aho on sähköauto- ja sähköturvallisuusalan konsultti ja tietokirjailija.


Nyt se on varmaa! Novak Djokovic karkotetaan Australiasta\nKoti Tennis-uutiset Nyt se on varmaa! Novak Djokovic karkotetaan Australiasta\nTenniksen supertähti Novak Djokovic ei pääse osallistumaan Australian avoimiin, sillä mies karkotetaan maasta pois.\nDjokovic on ollut myrskyn silmässä jo tovin, sillä mies on käynyt Australiassa oikeustaistelua siitä, että saakohan hän luvan oleskella maassa. Serbialainen näytti jo voittavan taistelun, mutta toisessa erässä tuli tyrmäystappio.\nTennistähden viisumi evättiin ja nyt myös oikeus vahvisti vahvisti yksimielisesti tuomion. Tämä tarkoittaa sitä, että Djokovic karkotetaan maasta.\nSerbialaispelaaja ei ole ottanut koronavirusrokotteita, joten erittäin tiukoista rajoituksista tunnettu Australia ei antanut mahdollisuutta oleskella maasta. Näin ollen hallitseva Australian avointen voittaja on ulkona turnauksesta jo ennen ensimmäistäkään peliä.\nSen sijaan Suomen Emil Ruusuvuori nähdään mukana turnauksessa. Arpaonni oli heikko, sillä heti avauskierroksella vastassa on 9. sijoitettu Kanadan Felix Auger-Aliassime.


Asiantuntija: ”Tuleva Isis on paljon räjähtävämpi ja ennalta-arvaamattomampi” - Ulkomaat - Ilta-Sanomat\nAsiantuntija: ”Tuleva Isis on paljon räjähtävämpi ja ennalta-arvaamattomampi”\nRaqqan kaupungin muutos sodan aikana\nNyt toistetaan: Raqqan kaupungin muutos sodan aikana\nJulkaistu: 4.1.2016 3:00\nKonfliktinratkaisujärjestö CMI:n asiantuntija näkee pelottavana uhkakuvana eräänlaisen uuden ajan Isisin syntymisen.\nUusi Isis syntyisi CMI:n Irak-asiantuntija Hussein al-Taeen http://www.iltasanomat.fi/haku/?search-term=Hussein%20al-Taeenmukaan kärjistyvistä konflikteista Lähi-idässä ja samalla siitä, että lännessä tapahtuviin kriiseihin regoidaan Euroopassa paljon voimakkaammin kuin Palestiinan tilanteeseen.– Se todennäköisesti lisää tietynlaista tahtoa ottaa asiat omiin käsiin. Digitalisaation avulla on ollut mahdollista löytää samanmielisiä kontakteja.Yllä olevalla videolla kerrotaan, kuinka Raqqan kaupunki on muuttunut Isisin käsissä.Al-Taee arvelee, että kalifaatin vaikutusmahdollisuuksiin pettyneet tarttuvat toimeen omatoimisesti ja vailla keskitettyä johtoa. Mahdollinen tuleva Isis on al-Taeen mukaan todella paljon räjähtävämpi ja ennalta-arvaamattomampi.– Se saattaa syntyä Euroopassa ja lähteä Euroopasta liikkeelle kostamaan maailman eripuraisuutta ja tekopyhyyttä. Henkilön ei tarvitse olla muslimi, että hän lähtee äärijärjestön toimiin mukaan. Se riittää, että hänkin on sitä mieltä, että maailmassa katsotaan konflikteja eri silmin.Al-Taeen mukaan konfliktien pohjimmaisiin syihin täytyisi tämän vuoksi pureutua niiden syntysijoilla.– Puututaan kriiseihin jo nyt, ennen kuin on liian myöhäistä.Isis kylvää kuolemaa verovaroin Ahdinkoon joutunut terroristijärjestö Isis on joutunut kuluneen vuoden aikana muuttamaan varainkeruumenetelmiään radikaalisti.Kun tuhoa ja terroria kylvävä äärijärjestö keräsi vuosi sitten puolet toimintavaroistaan öljyn myynnistä, saa se nyt yli puolet varoistaan verottamalla hallitsemiaan alueita ja perimällä tullimaksuja.– Isis halusi monipuolistaa ja lujittaa rahoitusmahdollisuuksiaan. Järjestö halusi nojata mahdollisimman pitkälle alueensa väestöön siltä varalta, että kansainvälinen yhteisö alkaa sotia öljyn myyntiä vastaan, sanoo konfliktinratkaisujärjestö CMI:n Irak-asiantuntija Hussein al-Taee.Näin onkin juuri käynyt, kun terroristijärjestön vastainen liittouma on vuoden aikana iskenyt paljolti Isisin hallitsemien öljykenttien alueelle.\nMoni on joutunut pakenemaan Isisin hallitsemilta aluelta. Myös kalifaatin alueelle viedään kuitenkin avustuskuljetuksia, sillä naapurimaat eivät halua nälänhätää.\n(KUVA: Safin Hamed / AFP / Lehtikuva)\nLisäksi huomattavan alhaalle painunut öljyn hinta on vaikuttanut Isisin rahavaroihin. Kun puolitoista vuotta sitten yhden raakaöljybarrelin hinta liikkui 100 dollarin yläpuolella, on se viime aikoina ollut alle 40 dollaria.Öljyä Isisiltä ostavat monet alueen toimijat, ja sitä päätyy myös terrorijärjestöä vastaan sotiville tahoille. Nykyään öljy tuottaa al-Taeen mukaan enintään 20 prosenttia Isisin varoista. Loput rahat se kerää lahjoituksista, kidnappauksista sekä muinaisesineiden myynnistä.Kuukausittain Isis kerää tutkimusyhtiö IHS:n mukaan noin 75 miljoonaa euroa, eli järjestön vuosibudjetti liikkuu 900 miljoonan euron tasolla.Isis tarjoaa jäsenetuja Veroäyri terrorijärjestön alueen ihmisille on suurempi maaseudulla kuin kaupungeissa eli esimerkiksi Raqqassa ja Mosulissa. Lisäksi Isisiin kuuluvat saavat palveluita ilmaiseksi tai halvalla, ja heitä verotetaan vähemmän, al-Taee kertoo. Näin järjestö pyrkii houkuttelemaan lisää jäseniä.Esimerkiksi kaikista myytävistä tuotteista ja palveluista Isis perii 20 prosentin arvonlisäveroa. Isisin alueella asuu myös Irakin hallinnon virkamiehiä, joiden palkkaa Isis verottaa. Myös Syyrian ja Turkin rajalla perittävät tullimaksut tuottavat järjestölle rahaa.– Sekä Syyria, Irak että Turkki katsovat, että vaikka Isis hallitsee alueella, ihmisiä ei saa ajaa sellaiseen ahdinkoon, että joudutaan nälänhätään. Avustusrekat käyvät edelleen alueella, ja se generoi taloutta ja rahaa.\nAl-Taeen tiedot pohjautuvat Isisin alueella asuviin lähteisiin sekä historiallisesti siihen, miten äärijärjestöt ovat toimineet. Hänen työnantajansa CMI tekee parhaillaan työtä Irakin kansallisen vuoropuhelun edistämiseksi.Lahjoitusten merkitys vähenemässä Yksityisiltä tahoilta ja lahjoituksista Isis kerää noin viidenneksen varoistaan. Nämä rahat tulevat erityisesti Persianlahden öljyvaltioista. Esimerkiksi Saudi-Arabian valtionuskonto wahhabismi on lähellä Isisin ajatusmaailmaa, al-Taee sanoo.– Mattimeikäläinen Saudi-Arabiassa näkee Isisin ideologiset tavoitteet samanlaisina. Näin ollen hän tuntee, että on tärkeää tukea järjestöä. Tukea tulee myös Kuwaitin kautta.\nIrakin hallituksen joukot taistelevat Isisiä vastaan.\n(KUVA: Mohammed Sawaf / AFP / Lehtikuva)\nAl-Taeen mukaan lahjoitusten osuus on kuitenkin pienenemässä ja sen mekanismit ovat syynin alla.– Moni rahoittaja uskoo, että Isis ei ole enää se taho, jota kannattaa rahoittaa, vaan mieluummin niitä ryhmiä, jotka todennäköisesti istuisivat neuvottelupöydässä päättämässä Syyrian tulevaisuudesta.Tilanne alueella muuttuu alati, ja kuukausi toisensa jälkeen myös Isisin tila voi olla hyvin erilainen, al-Taee muistuttaa. Yhteensä Isis menetti päättyneenä vuonna noin 14 prosenttia alueistaan. Viime viikolla se menetti toukokuussa valloittamansa Ramadin kaupungin Irakissa.\nNadia, 21, kertoo kauhukokemuksistaan Isisin seksiorjana: ”He pakottivat rukoilemaan, sitten he raiskasivat”\nIsisin vankina ollut 21-vuotias Nadia Murad vaatii koko islamilaista maailmaa asettumaan jyrkästi Isisiä vastaan. Lue lisää ›


Hae tehtävään rohkeasti alla olevan linkin kautta! Kerro hakemuksessa mahdollisimman tarkasti itsestäsi, aikaisemmasta työkokemuksestasi ja työhistoriasta. Hakuaikaa 23.4.21 asti. Kannattaa hakea tehtävään kuitenkin heti, sillä täytämme paikan välittömästi sopivan henkilön löydyttyä. Lisätietoa tehtävästä antaa Click Henkilöstöpalveluiden rekrytointipäällikkö Maiju Pokkinen p. 050 411 0375, arkisin klo 9-16 välisenä aikana.


Naiset johtotehtävissä: "Sikareista ja viskistä en ole nähnyt jälkeäkään" - Suomenkuvalehti.fi\nNaiset johtotehtävissä: ”Sikareista ja viskistä en ole nähnyt jälkeäkään”\nTalous 25.8.2009 08:08\nTilastokeskuksen uusimpien tietojen mukaan naiset etenevät esimiehiksi, mutta eivät johtajiksi. SK selvitti, onko naisille tilaa pörssiyhtiöiden hallituksissa.\nViime vuonna kaikista pörssiyhtiöistä vain puolessa oli nainen hallituksessa, kertoo Tilastokeskus. Kuva Jussi Nukari / Lehtikuva\nNaiset pääsevät esimiestehtäviin Suomessa paremmin kuin muissa Euroopan maissa. Silti naiset ovat edelleen vähemmistönä korkeissa johtotehtävissä.\nJohtajista ja ylimmistä virkamiehistä naisia on vain vajaa kolmannes, vaikka Suomessa naiset ovat miehiä korkeammin koulutettuja ja työllisistä lähes puolet on naisia. Tilastokeskuksen mukaan pörssiyhtiöiden hallituksissa naisia oli vuonna 2008 vain 12\nNaisjohtajia on eniten järjestöjen ja kuntien palveluksessa.\nLue Suomen Kuvalehdessä 14/2006 (ilm. 7.4.2006) julkaistu juttu miehisten linnakkeiden valloittajista.\nIrtisanomispäätöksiä, hulppeita palkkioita, vakavia ilmeitä, miesten sisäpiirejä, tummia pukuja, komeita kokoushuoneita, sikareita ja viskiä.\nTällaisia mielikuvia pörssiyritysten hallitukset synnyttävät tavallisissa kansalaisissa. Osittain siksi, että hallitusten toiminnasta tiedetään niin vähän. Hallitusten jäsenet eivät kiistele julkisesti toisensa kanssa kuten ministerit. He eivät myöskään työmarkkinapomojen tavoin taistele näyttävästi omien eturyhmiensä puolesta.\nHallitukset nousevat otsikoihin lähinnä jokakeväisen yhtiökokoussuman aikana. Viime viikkoina lehtien taloussivuilla onkin lähes päivittäin kerrottu, keitä taloustaitajia pörssiyhtiöiden hallituksiin on valittu.\n”Sikareista ja viskistä en ole nähnyt jälkeäkään. Ne ajat ovat takanapäin”, naurahtaa Hankenin professori Eva Liljeblom, joka istuu TeliaSoneran ja Stockmannin hallituksissa.\nYksi kymmenestä nainen\nSikarit ja jalot juomat saattavat olla menneisyyttä, miesvaltaiset hallitukset sen sijaan eivät.\nSuomen Kuvalehti selvitti hallituspaikkojen jakautumista Helsingin pörssin päälistan yrityksissä. Reiluun sataan pörssiyritykseen on valittu tai valitaan yhtiökokouksissa yhteensä 662 hallituksen jäsentä. Naisia heistä on 76, eli 12 prosenttia, ja ulkomaalaisia 60, eli yhdeksän prosenttia.\nLiki puolessa yrityksistä ei ole lainkaan naispuolista hallituksen jäsentä, vaikka yritysten palvelukseen onkin virrannut naisia. Naisia suositaan isommissa yrityksissä.\nUlkomaalaiset ovat vielä harvinaisempia. Heitä on yritysten hallituksissa 23, lähinnä suurimmissa pörssiyhtiöissä, joissa tarvitaan kipeästi kansainvälistä osaamista ja näkemystä.\nNaisten määrä hallituksissa on noussut tasaisesti, mutta hitaasti. Kolme vuotta sitten tehdyssä selvityksessä naisten määrä Helsingin pörssin yritysten hallituksissa jäi seitsemään prosenttiin. Sen jälkeen hallituksiin vyöryi tukku naisia, kuten Sirkka Hämäläinen-Lindfors, Eija Ailasmaa, Satu Huber ja Leena Palotie.\nYhtiökokoukset ovat tänä keväänä kelpuuttaneet pörssiyhtiöiden hallituksiin pitkälti samaa väkeä kuin edellisvuosinakin. Rajuja hallitustenvaihtoviikkoja ei ole koettu.\nUlkomaalaisvahvistuksia on pestattu hallituksiin jonkin verran aiempaa enemmän, myös naisten määrä on kasvanut hitusen. Kevään uusista hallitustulokkaista naisia on puolen tusinaa.\nYhtä suuren joukon muodostavat entiset Nokian johtajat, joilla on ollut kysyntää hallituksiin.\nTodelliset hallitushait ovat liki poikkeuksetta monissa liemissä keitettyjä entisiä yritysjohtajia. Tällaisia ovat esimerkiksi Timo Peltola, Georg Ehrnrooth, Reino Hanhinen, Olli Riikkala, Matti Kavetvuo, Christoffer Taxell, Vesa Vainio, Keijo Suila, Sari Baldauf ja Seppo Paatelainen.\nYkkösvaikuttajan asemassa on Jorma Ollila, joka on siirtymässä Nokian hallituksen sivutoimiseksi puheenjohtajaksi. Lisäksi hän kuuluu Shellin, Otava-Kuvalehtien ja UPM-Kymmenen hallitukseen. Jälkimmäisessä valmisteltiin viime vuonna rankkoja saneeraustoimia, kuten Voikkaan paperitehtaan lopettamista.\nMyös muutamat nykyisistä yritysjohtajista ovat keränneet useita hallituspaikkoja. Tällaisia kabinettivaikuttajia ovat muun muassa Metsäliiton Kari Jordan, Stora Enson Jukka Härmälä, Varman Matti Vuoria ja Suomi-yhtiön Eino Halonen.\nHallituksiin haalitaan myös arvostettuja asiantuntijoita, ja usein he ovat naisia. Heihin lukeutuvat Hankenin rahoituksen professori Eva Liljeblom, Nokian entinen lakiasianjohtaja Ursula Ranin sekä pitkään maailmanpankkiryhmässä ja kansainvälisessä valuuttarahastossa työskennellyt Birgitta Kantola. Hallitusten puheenjohtajuuksia naisilla ei ole, poikkeuksena Julius Tallberg -kiinteistöjen Susanna Renlund.\nUlkomaalaisilla ammattilaisilla on lähinnä yksittäisiä, mutta sitäkin merkittävämpiä hallituspaikkoja.\nHuippunimiä ovat Nokian hallituksesta Paul J. Collins, Citygroupin entinen pääjohtaja, ja Marjorie Scardino, Financial Timesia kustantavan Pearsonin pääjohtaja. Stora Enson hallituksessa taas istuu Marcus Wallenberg, ruotsalaisen teollisuussuvun huippuvaikuttaja. Heitä kuunnellaan varmasti, kun yhtiöissä hiotaan strategiaa tai valmistellaan yritysjärjestelyjä.\nHallitusvalintojen linja ei hahmotu tuijottamalla silmät kipeinä miesten ja naisten tai suomalaisten ja ulkomaalaisten voimasuhteita pörssiyhtiöissä. Hallitusten jäsenet korostavat yhteen ääneen, että keskeisimpänä valintaperusteena on osaaminen.\nPörssiyritysten korostaessa hyvää hallintotapaa, corporate governencea, hallituksiin on pyritty saamaan riippumattomia ammattilaisia yritystoiminnan eri alueilta. Heitä löytyy vaikkapa Hallitusammattilaiset ry:n ja Boardman Oy:n nimilistoilta.\nInvestointipankki Icecapitalin toimitusjohtajan Ari Lahden mielestä liiallinen huolehtiminen hallitusten sukupuolijakaumasta johtaa takaperoiseen kehitykseen.\n”Keskustelu naiskiintiöistä on ihan älytöntä. En ymmärrä, että ruvettaisiin asettamaan keinotekoisia rajoja, samalla kun hallitusten osaamista on selvästi kohennettu”, Lahti paukauttaa.\nBeltton-yhtiöiden hallitusta johtava Lahti vannoo osaamisen nimeen, koska sitä ei ole yrityksissä koskaan liikaa. Etenkin valtionyhtiöissä on hänen mielestään ”otettu käyttöön vääränlainen tasa-arvoajattelu”. Valtio-omisteisiin yrityksiin on metsästetty jo vuosia järjestelmällisesti naisjäseniä, vaikka virallisiin kiintiöihin ei olla sitouduttu.\n”Se on menneen maailman menoa. Onneksi yksityiset yritykset ovat olleet enemmän asialinjalla”, Lahti sanoo.\n”Tämä ei ole kannanotto naisia vastaan. Yrityksissä voisi olla aivan hyvin hallituksia, joissa on pelkästään naisia, jos he osaavat asiat paremmin kuin miehet.”\nSukupuolikiintiöitä vierastavat myös monet pörssiyhtiöiden hallitusten naispuoliset jäsenet. He eivät kannata tasa-arvoministeri Tuula Haataisen (sd) ehdottamaa Norjan mallia, jossa naisten määrästä yritysten hallinnossa säädettäisiin lailla.\nNorjassa astui vuodenvaiheessa voimaan laki, jonka mukaan naisten osuuden suuryhtiöiden hallituksissa pitää nousta kahdessa vuodessa vähintään 40 prosenttiin. Viime vuonna naisia oli hallituksissa vain 19 prosenttia, joten rekrytoitavaa riittää.\n”En ole koskaan ollut kiintiöiden kannalla, koska odotan, että naisten määrä hallituksissa nousee automaattisesti. Kiintiöihin voitaisiin tarttua äärimmäisenä keinona, jos tilanne ei näyttäisi muuten kehittyvän ollenkaan”, Eva Liljeblom sanoo.\nLiljeblom arvelee, että kiintiöt leimaisivat hallituksissa toimivia naisia.\n”Kukaan ei varmasti haluaisi kiintiönaisen roolia.”\nMiesvalta murtuu väistämättä\nKeskeisimpänä syynä naisten vähäisyyteen Liljeblom pitää yritysten korkeimman johdon miesvaltaisuutta. Professori uskoo tilanteen korjautuvan kymmenessä vuodessa.\n”Yritysten keskijohdossa ja korkeakouluissa naisia on niin paljon, että on vain ajan kysymys, kun heitä on myös ylimmässä johdossa. Tällöin hallitusten koostumus muuttuu automaattisesti.”\nMiesten ylivoima ei kummastuta myöskään Birgitta Kantolaa, joka kuuluu Stora Enson, Nordean ja Fortumin hallituksiin.\n”Hallitustyöskentely vaatii lähes välttämättä vankkaa taustaa johtotehtävistä. Naisia ei vielä löydy niin paljon yritysten korkeimmasta operatiivisesta johdosta.”\nKantolan mielestä osaavien naisten pestaaminen hallituksiin olisi yrityksille eduksi. Hän kiittelee valtiota sen omistamien yhtiöiden hallitusten naisistamisesta.\n”On varmasti yritykselle eduksi, jos sen hallitus on monipuolinen.”\nesimiehet, johtajat, kunta, naisjohtajat, tasa-arvo, valtio, yritykset


Polaris 600 edge Variable exhaust system 600 cm³ 2002 - Perho - Moottorikelkka - Nettimoto\nSiitä Polaris seuraavalle omistajalle. Kohtalaisen siistissä kunnossa, toki käytönjälkiä on. Tekniikka täysin kunnossa. Just kelkkaan vaihettu: - yläpään tiivisteet lukuunottamatta sylintereiden tiivisteitä - ketjukotelon öljyt - jäähytin nesteet - telastosta ja muualta nipat rasvattu - kaasarit putsattu Niinku kuvista voi nähä ni penkki on kärsiny. Telamatosta on reunat rispaantunu mut muuten kohtalaisesti pintaa. Kysymällä lisätietoja. Vaihtoa voi ehottaa takavetoseen bensa autoon, etusijalla mersu.\nRek.nro 734-BM Päivitetty 20.01.2020\nSiitä Polaris seuraavalle omistajalle. Kohtalaisen siistissä kunnossa, toki käytönjälkiä on. Tekniikka täysin kunnossa.\nJust kelkkaan vaihettu:\n- yläpään tiivisteet lukuunottamatta sylintereiden tiivisteitä\n- jäähytin nesteet\n- telastosta ja muualta nipat rasvattu\nNiinku kuvista voi nähä ni penkki on kärsiny. Telamatosta on reunat rispaantunu mut muuten kohtalaisesti pintaa.\nVaihtoa voi ehottaa takavetoseen bensa autoon, etusijalla mersu. Piilota »\nJeremias Kytölä, Perho\n734-BM, Nettimoto ID 2487392


...noir: Expect No Mercy (1995)\nTuhma Warbeck (Wolf Larson) johtaa instituuttia jossa koulutetaan supertehokkaita kungfusalamurhaajia ja apuna halutun lopputuloksen saamisessa hyödynnetään uusinta uutta, eli virtuaalitekniikkaa. Siispä kybertappajat tai jotain sinne päin kytketään kompuutteriin ja sitten he tappelevat tietokonepelissä kunnes ovat niin bad asseja reaalimaailmassa, että voivat ruoskalla pysäyttää ammutut luodit.\nJostain kumman syystä viranomaiset eivät arvosta Warbeckin harjoittamaa yksityisyrittämistä vaan pyrkivät lopettamaan miehen bisnekset, jonka vuoksi Warbeck lopettaa joukkoonsa soluttautuneen agentin hengittämisen. Lainvalvojien uusi yritys löytyy superagentti Justinista (Billy Blanks), joka sitten lähtee tuonne Warbeckin virtuaalikouluun opiskelemaan, aikeenaan siis oikeasti pysäyttää Warbeck.\nHuvittavaa monen muun seikan ohessa on se, että tämä elokuvan koulu mainostaa itseään avoimesti, joten se kuinka tässä tehdään murhaajia ei ole laisinkaan salaista, mutta silti viranomaiset koettavat puuttua asiaan vain jonkin heikon heti paljastuvan peiterooliyrityksen kautta. Hitto, Warbeck itsekin suurinpiirtein julistaa koko ajan maailmalle olevansa murhanhimoinen despootti ja että hänen tappajajoukkonsa vielä valtaavat maailman, mutta poliisi vain lähettää Billy Blanksin salaisena agenttina tietokoneen sisään potkimaan. Erityisen mainiota on se kun elokuvan loppupuolella Warbeckin työntekijää esittävä Laurie Holden kääntyy pomoaan vastaan sanoen syyksi sen, että Warbeck tappaa ihmisiä ja siinä vaiheessa katsoja voi vain todeta että daa, niinhän hän on kouluaan mainostanutkin koko ajan. Eikä kyse ole edes siitä että elokuvan maailma olisi jonkinlainen dystopia jossa vain suuryrityksillä, tms. olisi OCP:n tavoin valta tehdä mitä haluaa, vaan kaikki on Warbeckin koulua lukuunottamatta ihan normaalia. Tai siis niin normaalia kuin Blanksin elokuvassa vain voi olla. Niin ja millä paintilla tämän elokuvan virtuaalimaailma on oikein tehty, sillä katsokaa nyt tätä:\nLoppuelokuva on tietenkin sitten sitä, että Justin tekee muka jonkinlaista salapoolisityötä ja jossain vaiheessa Warbeckille selviää paikalla olevan agentin henkilöllisyys, jolloin Justinin pitää potkia puoli koulua nurin voittaakseen. Väliin heitetään mukava määrä tappelukohtauksia jotka edustavat niitä koulussa koettuja oppitunteja ja vaikka mukana on mätkimistä virtuaalimaailman ulkopuolellakin niin tokihan ne ovat nimenomaan ne kökköefektiset pelimaailmamatsit jotka ovat tarkoitettu tämän mestariteoksen suolaksi. Niitä katsellessa tuntuu kuin pelaisi erittäin... erittäin huonoa beat 'em uppia ja ilmeisesti maailmassa todellakin on virhe, sillä Expect No Mercy olikin saanut ihan oikean pelin seuraajakseen. Toisin kuin tuo peli ei tämä elokuva aivan noin Mortal Kombat ole, mutta ns. virtuaaliosuuksisaan sinne päin kuitenkin.\nExpect No Mercyn päärooliin oli alunperin kaavailtu Olivier Gruneria, mutta eipä tuo Blanks nyt yhtään sen huonompi vaihtoehto ole. Molemmat kun osaavat nostaa notkeasti jalkaansa, mutta ovat ilmeiltään ja olemukseltaan sellaisia pökkelöitä, että tiiliseinäkin ilmaisee useampia tunteita. Jotain Gruneria on Blanks näköjään halunnut tuoda rooliinsa, sillä hyvä luoja kuinka grunermaisen hölmö hiusmalli sankarillamme on.\nIhanan tökerö hädin tuskin B-tasoa edustava toimintaleffa jossa on järjettömän rumat tehosteet, tyhmät naurettavan näköiset hahmot ja ilmeisesti Expect No Mercya on syyttäminen Twilightin kimallevampyyreistä.\nLähettänyt ...noir klo 13.30\nTämä on kyllä laadukas kalkkuna. Suosittelen myös (vähintään) henkistä jatko-osaa Expect to Die, missä tämänkin elokuvan todellinen tähti Jalal "Beirutin Seagal" Merhi istuu myös ohjaajan pallilla.\n3. joulukuuta 2014 klo 15.01\nKuinkas monta noita elokuvassa/ kuvassa esitettyjä tasoja onkaan? Meinaan, että oliko taso yksi tosiaan `kivuton taso` katsojallekin? Vai alkoiko kipu hiipiä katsojan mieleen jo alkumetreillä.. :-)\n3. joulukuuta 2014 klo 15.06\nMitäs mitäs? Tähänkö on tehty oikein jatkoakin? Pitää ehdottomasti saada jostakin se käsiin ja pian. :D\n3. joulukuuta 2014 klo 18.34\nAjattelin nimen perusteella Expect to Dien olevan jollakin tapaa kytköksissä tähän ja tätä katsoessa toivoinkin näkeväni lisää samaa kakkia.\nNiitä opintotasoja on useampi, mutta ne ovat kaikki ihan samanlaisia ja jokainen yhtä vahingollinen katsojalle.\n3. joulukuuta 2014 klo 19.10\nNo nyt on suttukalkkunaa! Tämä pitää ehdottomasti nähdä!\n8. joulukuuta 2014 klo 23.08\nSuosittelen lämpimästi, mutta vain sellaisista pitäville.\n9. joulukuuta 2014 klo 11.02\nNo, nyt on tämäkin sitten vihdoin nähty! Voi Taivas, Maa ja Muut Planeetat että oli tosiaan kyllä aikamoista soosia. Nää kimallepelityypit/sarvijaakot, leijuvat päät, Wolf Larsenin jättiläismäinen lukaali jättiläismäisine omakuvineen ja Wolfin raivopuheineen sekä lopppupuolen ammuskeluruljanssi jne tekivät tästä kyllä "tasokasta" roskaa... Ja tietenkin varsinkin myös (,eiku ennenkaikkea!)se `jo silloin kökköretroa edustanut peligrafiikka` teki sen! Ja se Expect to Die alkoi kiinnostamaan todella paljon...\n3. marraskuuta 2015 klo 15.19\nVoin rehellisesti sanoa, että tämä oli jotain joka on tehty.\n3. marraskuuta 2015 klo 16.49


Olemme keränneet ja analysoineet 230 käyttäjien arvostelua kansainvälisistä lähteistä. Käyttäjät arvioivat sen 88/100. Keskimääräinen arviointipvm on 05-09-2012. Olemme verranneet näitä arvosteluja 61793 arvosteluun kategoriassa Single-Serve Coffee Makers. alaScore™ tälle tuotteelle on 85/100 =Erittäin hyvä. Viimeisin päivitys: 13-12-2018.